Diari Oficial de la Generalitat Valenciana


Sumari del DOGV 4492, del 05-05-2003 (2003/4746)

ORDE de 28 de març de 2003, de la Conselleria de Cultura i Educació, per la qual es modifica l'autorització al centre docent privat Ciutat Vella, de València.
--------------------------------------------------------------------------------------------------------------------------------------------------------------

### Dades del document

Número de DOGV
:   4492

Data del DOGV
:   05-05-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/4746


Data del document
:   28-03-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament privat
    * centre d'ensenyament

ORDE de 28 de març de 2003, de la Conselleria de Cultura i Educació, per la qual es modifica l'autorització al centre docent privat Ciutat Vella, de València. [2003/M4746]
  
L'expedient ha sigut incoat a instància del representant de la titularitat del centre, el qual sol·licita la modificació de l'autorització per realització de canvis en la distribució dels espais docents, però sense variació de la configuració final del centre.
  
La Direcció General de Centres Docents ha declarat, mitjançant Resolució amb data 5 de juliol de 2002, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris i en el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu.
  
L'expedient ha sigut tramitat per la direcció territorial de Cultura i Educació de València, on s'inclou l'informe favorable de la Unitat Tècnica de Construccions i l'informe favorable de la Inspecció Educativa referent a la relació de professors i titulacions respectives.
  
Vists la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril, pel qual es desenrotllen determinats aspectes de l'ordenació de la Formació Professional en l'àmbit del sistema educatiu (BOE de 08.05.98), i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar la modificació de l'autorització del centre que a continuació s'indica en els termes que s'hi especifiquen.
  
Centre: Ciutat Vella
  
Titular: Asociación Centro Cultural Malvarrosa
  
Domicili: c/ Pintor Zariñena, 7
  
Localitat: València
  
Província: València
  
Codi: 03106986
  
Modificació que s'autoritza:
  
- Modificar les instal·lacions docents per canvi de distribució d'espais, sense variació de la configuració final del centre, de manera que el centre queda configurat, en la seua totalitat, amb la següent composició:
  
- Cicles formatius
  
\* Família Sanitat:
  
- 2 unitats del cicle de grau mitjà de Cures Auxiliars d'Infermeria, amb 60 llocs escolars, en doble torn (un grup de matí i un grup de vesprada).
  
- 2 unitats del cicle de grau mitjà de Farmàcia, amb 60 llocs escolars, en doble torn (un grup de matí i un grup de vesprada).
  
Disposició addicional
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 28 de març de 2003
  
El conseller de Cultura i Educació,
  
MANUEL TARANCÓN FANDOS